Дзяржаўная ўстанова адукацыі «Тупічынскі вучэбна-педагагічны комплекс яслі-сад – сярэдняя школа Касцюковіцкага раёна»

Канспект занятку па адукацыйнай вобласці «Элементарныя

матэматычныя ўяўленні» для дзяцей старэйшага дашкольнага ўзросту

Тэма: «Падарожжа ў матэматычную краіну»

Падрыхтавала: Антоненка Т.А.,

выхавальнік дашкольнай адукацыі

2 кваліфікацыйнай катэгорыі

**Праграмны змест**:

Фарміраваць у выхаванцаў часавыя ўяўленні; практыкаваць у колькасным і парадкавым лічэнні, у вызначынні адносін паміж элементамі ўпарадкаванага рада паводле даўжыні, у арыентыроўцы ад іншых аб'ектаў;развіваць лагічнае мысленне, увагу, уменне думаць, разважаць, даказваць; выхоўваць цікавасць да матэматычных ведаў, пачуцце ўпэўненасці ў сабе.

**Абсталяванне:** дошка; выявы частак сутак; мадэль дзён тыдня; для гульні «Адгадай лік» - лічбы ад 1 да 9; малюнак цягніка на кожнае дзіця, палоскі-вагоны; для гульні «Маўчанка» - сподачак з фасоляй на кожнае дзіця, лічбы ад 1 да 5; кветачкі-смайлікі (сумныя, вяселыя).

**Папярэдняя работа:** дыдактычныя гульні: «Складанне геаметрычных фігур з палачак», «Дапамажы Чабурашку знайсці і выправіць памылку», «Назаві лік».

**Ход занятку**

**1.Арганізацыйны момант.**

Мой званочак пяе,

Запрашае да мяне.

Бавім час мы нездарма.

Просім хуценька сказаць

Сваё прозвішча й, імя.

****

*(Выхавальнік чытае дзецям ліст на экране ноутбука)*

**Выхавальнік:**

**-** Дзеці, да нас на электронную пошту прыйшло паведамленне. Зараз я вам яго зачытаю.

« Добры дзень, дзеці. Я, Каралева матэматыкі, пачула, што вы ведаеце лічбы, фігуры, любіце займацца матэматыкай. Тады я вас запрашаю здзейсніць падарожжа ў матэматычную краіну і выканаць мае заданні. Калі вы смелыя, рашучыя, упэўненыя ў сваіх сілах, тады адпраўляйцеся ў дарогу. Шчаслівага шляху!»



**Выхавальнік:** - Дзеці, вы любіце матэматыку? *(Адказы дзяцей.)*

**Выхавальнік:** - Тады адпраўляемся ў матэматычную краіну!

**Выхавальнік:** - А вы любіце падарожнічаць? *(Да)*

 - Тады адгадайце, на чым мы адправімся ў падарожжа сёння.

**Выхавальнік:** - У полі лесвіца ляжыць,

        Дом па лесвіцы бяжыць. *(Цягнік.)*

**Выхавальнік:** - Ну што ж, давайце, прыгатуемся - і ў шлях-дарогу ... На гэтым шляху нас чакае шмат цікавага і займальнага.

**Выхавальнік:** - У вас на сталах ляжаць карткі з выявай цягніка і палоскі рознай даўжыні. Гэта вагоны. Складзіце цягнік з палосак-вагонаў ад самай кароткай да самай доўгай.



**Выхавальнік: -** Якога колеру вагон самы карацейшы? (Белага)

- Якога колеру вагон самы даўжэйшы? (Чырвонага)

- Колькі ўсяго вагонаў у цягніку? (Пяць)

- Якім па парадку стаіць жоўты вагон? (Трэцім.)

- Вагон, якога колеру стаіць чацвёртым? (Зялены вагон.)

- Які па парадку вагон стаіць паміж чырвоным і жоўтым?

  (Чацверты. Зялены вагон.)

- Якога колеру вагон лявей жоўтага? (Блакітны.)

- Якога колеру вагон правей зяленага? (Чырвоны.)

**Выхавальнік:** - Малайцы, справіліся з заданнем. Паехалі далей..

**2**. **Выхавальникнік:** - Вось наш цягнік прыбыў на першую станцыю, завецца яна «Часткі сутак». На гэтай станцыі нам патрэбна выканаць такое заданне: **«Адгадай-ка».**

**

**Выхавальнік:** Вы гатовы адгадваць? *(Так, гатовы)*

1. Калі звонка за акном

Зашчабечуць птушкі,

Калі стала светла кругом, што табе не спіцца,

Калі радыё ў вас раптам загаварыла,

Гэта значыць, што цяпер

(Раніца) наступіла.

2. Спяць мядзведзі і сланы,

Заяц спіць і вожык,

Усе ў акрузе спаць павінны,

Нашы дзеці таксама.

(Ноч)

3. Стомленае сонейка вочкі закрывае,

Вясёлка заснула, і месяц пазяхае,

Яму беднаму трэба да раніцы свяціць,

З маленькімі зорачкамі карагод вадзіць.

А задзіры ветру зоркі не дастаць.

Засыпай, мой хлопчык, дзеткам трэба спаць.

(Вечар)

4. Сонца ў небе высока,

І да ночы далёка,

Кароткая дрэў цень.

Што за час сутак?

(Дзень)

**Выхавальнік:** Дзеці, скажыце, пра што гаворыцца ў загадках? *(У загадках гаварыцца аб частках сутак)*

**Выхавальнік:** А колькі частак у сутках? *(У сутках чатыры часткі)*

**Выхавальнік:** Хто пералічыць часткі сутак і паставіць выявы згодна таму, як яны мяняюцца? (*Раніца, дзень, вечар, ноч)*

**

**Выхавальнік:** Малайцы, дзеці, вы справіліся з заданнем.

**3. Выхавальнік:** - Мы з вамі працягнем наша падарожжа да наступнай станцыі, але спачатку крыху адпачнем.

**Фізкультхвілінка:**

Раз, два, тры, чатыры, пяць –

Тупаем нагамі.

Раз, два, тры, чатыры, пяць –

Пляскаем рукамі.

Раз, два, тры, чатыры, пяць –

Будзем нахіляцца.

Раз, два, тры, чатыры, пяць –

Будзем зноў займацца.



**Выхавальнік: -** Адпачылі крыху, паехалі далей…

**4. Выхавальнік знаходзіць на шляху канверт:**

Нядзеля - дзень весялосці,

 потым серада,

а потым субота - пагуляць ахота.

  Вось і ўсё.

**Выхавальнік:** Дзеці, пра што гэта верш? *(Верш пра дні тыдня).*

**Выхавальнік:** Добра, хто скажа, якія дні тыдня тут прапушчаныя? (Панядзелак, аўторак, чацвер, пятніца)

Выхавацель выстаўляе мадэль тыдня і прапануе назваць дні тыдня, якія ен будзе паказваць. Пасля выканання заданняў выхавальнік раздае дзецям каляровыя кругі, адпаведныя колерам на мадэлі.

**Выхавальнік:** Я буду чытаць верш, а вы - паказваць круг, які абазначае дзень тыдня, пра які ідзе размова:

У панядзелак я прала,

Ў аўторак падлогу падмятала

Ў сераду пякла калач –

Увесь чацверг шукала мяч,

Кубкі у пятніцу памыла,

А ў суботу торт купіла

Шмат жартаў і вяселля

У дзень апошні - нядзелю.

Мы цяпер раскажам усім:

Дзён у тыдні роўна сем!



**Выхавальнік:** Дні тыдня заўсёды адзін за адным ідуць, у кожнага дня сваё месца ў тыдні. Дзеці, давайце з вамі яшчэ раз паўторым дні тыдня, каб мы іх добра запомнілі. *(Дзеці называюць)*

**Выхавальнік:** Малайцы вы правільна назвалі. Колькі доўжыцца тыдзень? (*Тыдзень доўжыцца 7 дзён)*

**Выхавальнік:** Дзеці, скажыце, які сёння дзень тыдня? Сення сярэдзіна тыдня. *(Дзеці адказваюць)*

**Выхавальнік:** Правільна, сёння ў нас серада.

А які дзень тыдня будзе заўтра? *(Заўтра будзе чацверты дзень тыдня -чацверг)*

Які дзень тыдня быў учора? (*Учора быў другі дзень тыдня – аўторак)*

**Выхавальнік:** Малайцы, з гэтым заданнем каралевы Матэматыкі мы справіліся, едзем далей.

**5. Выхавальнік:** - Адпраўляемся далей ў дарогу да наступнай станцыі…

**Выхавальнік:** - І так, мы прыбылі на наступную станцыю **«Станцыя лічбы».**

Выпадак дзіўны,

Выпадак рэдкі,

Лічбы ў сварцы,

Вось бяда!

Са сваей стаяць суседкай,

Не жадае ні адна,

Трэба лічбы памірыць,

І іх рад аднавіць.

**Выхавальнік:**-Трэба пабудаваць лікавы рад ад 1 да 9.

**Выхавальнік: -** Зараз пагуляем у гульню: **«Адгадай лік».**

**Выхавальнік:** - Які лік стаіць перад лікам 6? Пасля 6?

- Які лік большы 5 ці 6?

- Назаві суседзяў ліку 2, 4?

- Паміж якімі лікамі стаіць лік 6, 4?



**Выхавальнік:** Дзеці, давайце пагуляем яшчэ у адну гульню, якая называецца **«Маўчанка».** Я буду стукаць у бубен, а вы моўчкі павінны палажыць у свой сподак столькі фасолін, колькі разоў я стукну ў яго і паказаць мне лічбу, якая адпавядае колькасці адабраных вамі фасолін на сподку.



**Выхавальнік:** - Выдатна, вы

справіліся з гэтымі заданнямі.

**6. Выхавальнік:** -Дзеці, засталася апошняя станцыя. На гэтай станцыі нас чакаюць з вамі загадкі:

- Колькі спінак ў трох свінак? (3)

- Колькі хвастоў у двух катоў? (2)

- Колькі жывоцікаў у пяці бегімоцікаў? (5)

- Колькі рагоў у двух быкоў? (4)

- Колькі задніх лап у двух зайчанят? (4)

**Выхавальнік:** - Вось і падышло да канца наша падарожжа па краіне «Матэматыкі». Вам спадабалася наша падарожжа?

**7. Заключная частка.**

**Выхавальнік**: - А хто скажа, дзеці, дзе мы з вамі пабывалі? Што вам спадабалася? *(Адказы дзяцей)*

**Выхавальнік:** - Малайцы! Усе заданні Каралевы матэматыкі вы выканалі правільна. На гэтым наша падарожжа скончылася. А за тое што вы добра займаліся вам Каралева матэматыкі прыгатавала падарункі. Калі вам занятак спадабаўся вы выбярыце для сябе вяселую кветачку, а калі вам было сумна на занятку, значыць вы выбярэце іншую выяву. На гэтым наш занятак скончаны, адпачывайце.



